[{"text_idx": "#000000", "text": "Dek jaroj de reteja renovigo"}, {"text_idx": "#000001", "text": "La 26-a de julio markas la dekjaran jubileon de la reteja renovigo de UEA. La projekto estis indikita kiel prioritata jam en 2013, sed g\u0302is nun rezultoj ne videblas. Lau\u0306 TEJO la sistemo nun pretas, sed dau\u0306ras diskutoj inter UEA kaj TEJO pri testado kaj reciprokaj respondecoj."}, {"text_idx": "#000002", "text": "La 26-an de julio 2013, dum la Universala Kongreso en Rejkaviko, la komitato de UEA akceptis kun tri sindetenaj voc\u0302oj la proponon de la estraro rezervi 100 000 eu\u0306rojn el la asocia kapitalo por la renovigo de la retejo. Tiu projekto ig\u0302is unu el la c\u0302efaj prioritatoj de la asocio."}, {"text_idx": "#000003", "text": "Dum la komitata diskuto, komitatano Denis Keefe lau\u0306 la protokolo demandis, por kiu celgrupo estas planata la nova retejo:"}, {"text_idx": "#000004", "text": "\u201dLi opinias, ke g\u0302i celu la g\u0302eneralan publikon kaj ke estu aparta subretejo por la membroj. Fettes respondas, ke la retejo estos tia, do malsimila al la nuna, kiu celas praktike nur la membrojn\u201d, la protokolo registris."}, {"text_idx": "#000005", "text": "\u2013 Ni ege konscias pri la graveco de komunikado kun la membroj, kaj ankau\u0306 kun la g\u0302enerala publiko. Tial ni pretas prioritate investi en la konstruo de nova retejo. Ankau\u0306 la revuo spertos kelkajn s\u0302ang\u0302ojn en stilo kaj enhavo, poste diris la nova prezidanto de UEA, Mark Fettes, en sia unua intervjuo kun Libera Folio."}, {"text_idx": "#000006", "text": "Spite la prioritaton, efektiva laboro pri nova retejo por UEA komencig\u0302is nur en 2017."}, {"text_idx": "#000007", "text": "Kvin jarojn post la decido, triono el la mono estis elspezita, sed dau\u0306re mankis nova retejo. Tamen jam tiam, dum la Universala Kongreso en Lisbono 2018, la komitato decidis pri nuligo de la papera Jarlibro, kiun anstatau\u0306u la nova retejo. La nuligo tuj okazis, la retejo ne."}, {"text_idx": "#000008", "text": "Por restartigi la retejan projekton, UEA en 2019 faris kun TEJO interkonsenton pri la projekto. La precizaj kondic\u0302oj de la kontrakto ne estas publike konataj, sed evidente en la praktiko la administra subvencio de EU poste estis uzata por financi la laboron."}, {"text_idx": "#000009", "text": "\u2013 Mi ne kurag\u0302as prognozi la daton de plena transiro al la nova reteja sistemo, c\u0302ar mi ne sufic\u0302e regas la koncernajn laborkondic\u0302ojn. Mi povas nur diri ke tio restas prioritato por mi kaj mi provas akceli la laboron lau\u0306 mia povo, diris la eliranta prezidanto Mark Fettes al Libera Folio en julio 2019."}, {"text_idx": "#000011", "text": "Iom poste prezidanto Duncan Charters antau\u0306vidis lanc\u0302on la 15-an de decembro 2020. Dum komitata kunsido samjare li modifis sian eldiraj\u0302on:"}, {"text_idx": "#000012", "text": "\u2013 La nuna perspektivo estas, ke ni havu la celon kompletigi la aferon en januaro, kaj plej malfrue en februaro."}, {"text_idx": "#000013", "text": "Poste oni prognozis funkciigon de la nova sistemo en septembro 2022, sed ankau\u0306 tiu lanc\u0302o ne okazis. En oktobro 2022 Libera Folio povis raporti, ke la nova prokrasto s\u0302uldig\u0302is al malkontento de la estraro de UEA, kiu trovis la sistemon mankohava kaj ne pretis transpreni la respondecon pri g\u0302i."}, {"text_idx": "#000014", "text": "En majo 2023 TEJO informis en sia cirkulero, ke oni \u201dsukcese liveris la provlanc\u0302on de la sistemo al UEA\u201d. Tamen lau\u0306 informoj de Libera Folio, en junia kunsido inter TEJO kaj UEA mankis interkonsento inter la gvidantoj de UEA pri pluaj pas\u0302oj, kaj la tuta afero denove estis prokrastita."}, {"text_idx": "#000015", "text": "Lau\u0306 Tyron Surmon, la respondeculo de TEJO pri la projekto kaj estonta prezidanto de la junulara asocio, TEJO siaflanke kontentas pri la nuna stato de AKSO."}, {"text_idx": "#000016", "text": "\u2013 En majo ni sukcese liveris la provlanc\u0302on \u2013 uzante la sistemon kun veraj UEA-datumoj \u2013 kaj AKSO montris sin esti plene kapabla. Aldone, ni jam uzis g\u0302in por la administrado de la c\u0302i-jara IJK, kie g\u0302i signife reduktis la administran laboron por la organiza teamo. La c\u0302efaj farendaj\u0302oj nun ne estas teknikaj, sed organizaj: do por certigi ke c\u0302iuj kontentas pri la nova retejo kaj administra sistemo, kiel kaj kiam lanc\u0302i, kaj la estontaj financaj kaj mastrumaj arang\u0302oj por la sistemo."}, {"text_idx": "#000017", "text": "\u2013 Kvankam mi prezidantig\u0302os, en la nova estraro de TEJO mi restos kiel la respondeculo por AKSO. Unu el miaj c\u0302efaj prioritatoj por la sekva mandato estas kontentige fini la projekton, kaj kunlabore kun UEA mi forte esperas ke tio eblos dum la sekvaj monatoj."}, {"text_idx": "#000018", "text": "Aleks Kadar, g\u0302enerala sekretario de UEA, siavice diras ke la nova sistemo efektive devis preti jam antau\u0306 pli ol du jaroj:"}, {"text_idx": "#000019", "text": "\u2013 Lau\u0306 la kontrakto TEJO devis liveri la pretan sistemon g\u0302is oktobro 2020. En majo 2023 TEJO anoncis al UEA, ke g\u0302i pretas. Ekde tiam okazas diskutoj kun TEJO kaj ene de la Estraro de UEA pri kompleta testado de la sistemo, el vidpunktoj kaj programista kaj de uzantoj. Kaj pri postaj pas\u0302oj, interalie pri prizorgado de la sistemo en la venontaj monatoj."}, {"text_idx": "#000020", "text": "En la oficialaj publikaj komunikoj de UEA mankas ajnaj informoj pri la progreso de la reteja projekto. G\u0302in tute ne mencias la aktuala estrara raporto. Same mankas informoj pri g\u0302i en la revuo Esperanto, kiu cetere silentas ankau\u0306 pri aliaj gravaj okazaj\u0302oj en la asocio."}, {"text_idx": "#000022", "text": "Alklaku por kunhavigi c\u0302e Facebook(Malfermig\u0302as en nova fenestro)Alklaku por kunhavigi per Telegramo(Malfermig\u0302as en nova fenestro)Click to share on Mastodon(Malfermig\u0302as en nova fenestro)"}, {"text_idx": "#000023", "text": "Nur ses kandidatoj por la estraro de TEJO"}, {"text_idx": "#000026", "text": "Tiaj projektoj pli similas al \u201clerta truko\u201d antau stulta kaj indiferenta hoamaso, post kio iliaj poshoj restas malplenaj."}, {"text_idx": "#000028", "text": "Iuj venas al E-o por spirite richigi sin, trovi verajn amikojn k batali kune por la realigo de la ideoj de Zamenhof. Aliaj venas por gajni iom da mono kaj montri sian imponecon. Chi tiuj lastaj forgesas pri la valoroj de E-o k ghia idea bazo, senkonscie detruante ghin.\nEstus bone, se ni povus kombini tiujn tendenciojn, por ke nur homoj kun ideoj restu en E-movado, dum spekulistoj k lingvistoj serchus profiton aliloke."}, {"text_idx": "#000029", "text": "Certe tre malmultaj homoj povis kaj povas gajni monon per Esperanto. Kaj mi ne sciis, ke mia profesio de lingvisto faras min iel morale suspektinda en Esperantujo..."}, {"text_idx": "#000030", "text": "Mi diris tion pri E-lingvistoj, kiuj shatas ripeti, ke \u201cE-o estas nur lingvo\u201d. Por tiuj E-lingvistoj mi diru, ke \u201cE-o estas antau chio ideo!\u201d Kaj se tiaj E-spertuloj k akademianoj, kiel vi, ripetas chi tiun mantron, tiam ili vole- nevole detruas E-movadon."}, {"text_idx": "#000031", "text": "Certe c\u0302iu lingvisto devas koni la socian kaj kulturan kuntekston de la esplorata lingvo. Esperanto estas ligita al socia movado (au\u0306 grupo da movadoj, kp. UEA, SAT, Civito), kaj la plimulto de la parolantoj subtenas iujn komunajn valorojn de tiu movado, ec\u0302 se ili estas ofte formulitaj iom neprecize."}, {"text_idx": "#000032", "text": "> la plimulto(?) subtenas iujn komunajn valorojn(?)\nNecesas distingi inter E-movado kaj E-komunumo.\nLa membroj de E-komunumo simple vivas uzante E-on por amuzighi, distri sin per UK babilante pri diversaj temoj, propagandas E-on disvastigante ghin ktp.\nKoni \u201ckulturan kuntekston\u201d tute ne signifas subteni ghin au partopreni en E-movadon.\nE-movado havas celon, al kiu oni aspiras per lingvo, kiu formulis Zamenhof. \u201cMia ideo konsistas en tio, ke por forigi la murojn, kiuj disigas la klerajn homojn unuigi per E-o la homaron en unu granda familio\u201d, \u201cfrateco kaj justeco inter chiuj popoloj\u201d.\nTute ne hazarde li nomis siajn adeptojn samideanoj k batalantoj.\nChu vi konsideras vin batalanto?"}, {"text_idx": "#000033", "text": "Se la celo de Zamehof estis unuigi per E-o la homaron en unu grandan familion kaj antau\u0306enpeli la fratecon inter homoj, li g\u0302is nun mizere fiaskis, se jug\u0302i lau\u0306 la senc\u0302esaj diskutoj kaj disputoj inter la malsamideanoj. Almenau\u0306 pri la batalantoj li pravis."}, {"text_idx": "#000034", "text": "Chu vi sentas la diferencon inter la nuna UEA k UEA kiam vi estis oficisto? Vi devus scii pli bone ol aliaj la kialojn de la \u201cmizera fiasko\u201d. Ne kulpas \u201cinterna ideo\u201d, sed la asocio, kiu nomas sin \u201cuniversala\u201d, sed havas absolute nedemokratian sistemon. La nuna UEA perdas E-kulturan heredajhon, vendas E-posedajhon, distordas E-historion ktp.\n\u201cSenchesai diskutoj\u201dmontras, ke \u201cinterna ideo\u201d daure vivas. Restas fari la sekvan pashon: pli klare formuli la ideon/celon k krei demokratian asocion, t.e reveni al radikoj."}, {"text_idx": "#000035", "text": "La problemo estas ke se oni provas pli klare formuli la ideon, tiam oni konkludos ke estas pli bone atendi ke c\u0302ies sola lingvo farig\u0302os la Angla ol klopodi por fari el Esperanto c\u0302ies duan lingvon. La logiko simple ne permesos ion alian \u2014 almenau\u0306 se lingvo estas antau\u0306 c\u0302io komunikilo. Ec\u0302 pli neevitebla farig\u0302as tiu konkludo, se la lingvo esence estas artefarita socia komunikilo, tiel ke ec\u0302 nian gepatran lingvon ni lernas pli-malpli pene, por ke nia komunikado okazu konforme al la sociaj normoj."}, {"text_idx": "#000038", "text": "Oni \u201cfestas\u201d nun duoblan dekjarig\u0302on, c\u0302ar en 2013 la komitato akceptis ankau\u0306 bombastan (38 pag\u0302oj!) strategian laborplanon por la periodo 2013-2017. G\u0302i estis morta jam c\u0302e sia naskig\u0302o kaj ne influis la evoluon de UEA, kiu c\u0302iam pli malfortig\u0302is kaj degeneris. Pro tiu anemio oni ankau\u0306 ne kapablis verki novan planon por la periodo post 2017 au\u0306 redakti g\u0302isdatigitan version de la Fettes-plano. Ekzistas intenco verki ion novan, sed rezultis nur abstraktaj babiladoj de prezidanto Charters en la revuo. Mark Fettes restas kiel iom trista figuro inter la prezidantoj de UEA, c\u0302ar per sia plano li nur enkondukis periodon de malkonstruado de UEA, kvankam li eble naive kredis atingi ion alian."}, {"text_idx": "#000039", "text": "> \u201cMark Fettes restas kiel iom trista figuro inter la prezidantoj de UEA, c\u0302ar per sia plano li nur enkondukis periodon de malkonstruado de UEA, kvankam li eble naive kredis atingi ion alian\u201d.\nLi ne diferencas de aliaj. Post I. Lapenna, ili chiuj estas similaj, kiel ghemeloj.\nLi \u201cnaive kredis\u201d kaj tial tute hazarde ricevis bonan postenon che ESF."}, {"text_idx": "#000040", "text": "S\u0302ajnas al mi, ke oni postulis tro da funkcioj jam c\u0302e la komenco kaj oni ne povis prioritati ilin. Vers\u0302ajne la kialo pro tio estis, ke la abonanto (UEA) konsideris, ke g\u0302iaj postuloj iel estas unikaj, kaj c\u0302i tial oni ne ac\u0302etis pretan membrosistemon kun membropag\u0302oj, sed decidis, ke oni bezonas komplete tajloritan sistemon."}]